Ohmi seaduse kolmnurk (rõhtkriips tähistab jagamist ja püstkriips korrutamist). Kui otsitav suurus kinni katta, moodustavad kaks ülejäänud tähist arvutusvalemi
**Ohmi seadus** on üks elektriahelate põhilisi seadusi. Seadus on saanud nime saksa füüsiku Georg Simon Ohmi (1789–1854) järgi, kes selle 1826. aastal sõnastas.

Ohmi seadus määrab kindlaks pinge *U*, voolutugevuse *I* ja takistuse *R* vahelise seose:

{\displaystyle U=IR\quad {\text{või}}\quad I={\frac {U}{R}}\quad {\text{või}}\quad R={\frac {U}{I}}.}

Ohmi seadus vooluahela osa kohta
--------------------------------

Vooluringis, kus 24-voldise pingeallikaga on järjestikku ühendatud 100-oomine takisti, on vool *I = U/R*= 24/100 = 0,24 amprit ning takistil tekib pingelang *U = RI* = 100 • 0,24 = 24 voltiVooluahela lõiku läbiva elektrivoolu tugevus on võrdeline selle lõigu otste vahelise pingega ja pöördvõrdeline lõigu takistusega: 

{\displaystyle I={\frac {U}{R}},}
kus

*I* on ahelaosa läbiva voolu tugevus, mida mõõdetakse amprites (A);
*U* on pinge, mida mõõdetakse voltides (V);
*R* on vooluahela lõigu takistus, mida mõõdetakse oomides (Ω).

Ohmi seadus elektromotoorjõu allikaga vooluringi kohta
------------------------------------------------------

Vooluringis, s.o suletud mittehargnevas vooluahelas, on vool *I* võrdeline elektromotoorjõuga *E* ja pöördvõrdeline ahela takistusega *R*:

{\displaystyle I={E \over R}.}
Vooluring vooluallikaga, mille sisetakistus on kujutatud takistina R0
Et elektromotoorjõu allikal on alati teatav sisetakistus *R*0, mis jääb järjestikku välise takistusega *R*v, siis saab Ohmi seaduse valem kuju 

{\displaystyle I\!={E\! \over {R\_{\text{v}}+R\_{0}}}.}
Vooluringis, mis koosneb ühest või mitmest järjestikku ühendatud toiteallikast ja ühest või mitmest samasse ahelasse järjestikku ühendatud takistist, saab arvutada voolutugevust järgmiselt: 

{\displaystyle I={\frac {\sum E}{\sum R+\sum R\_{0}}},}
kus

{\displaystyle \sum E} on vooluahelasse ühendatud elektromotoorjõudude algebraline summa;
{\displaystyle \sum R} on vooluahelasse ühendatud takistuste summa;
{\displaystyle \sum {R\_{0}}} on vooluahelasse ühendatud toiteallikate sisetakistuste summa.

Ohmi seadus vahelduvvoolu korral
--------------------------------

Vahelduvvoolu korral kehtib seos

{\displaystyle I={\frac {U}{Z}},}
kus *Z* on vahelduvvooluahela näivtakistus.

| Elektromagnetism |
| --- |
|  |
| Elekter - Magnetism |
| 
Elektrostaatika

* Elektrilaeng
* Staatiline elekter
* Coulomb'i seadus
* Elektrivälja tugevus
* Elektriline induktsioon
* Gaussi seadus elektrivälja jaoks
* Elektrivälja potentsiaal
* Elektrostaatiline induktsioon
* Elektriline dipoolmoment
* Dielektriline polarisatsioon
* Dielektrik

 |
| 
Magnetostaatika

* Ampère'i seadus
* Elektrivool
* Magnetiline induktsioon
* Magneetumus
* Magneetikud
* Magnetvoog
* Biot'-Savarti seadus
* Magnetiline dipoolmoment
* Gaussi seadus magnetvälja jaoks

 |
| 
Elektrodünaamika

* Lorentzi jõud
* Elektromotoorjõud
* Elektromagnetiline induktsioon
* Faraday seadus
* Lenzi reegel
* Nihkevool
* Maxwelli võrrandid
* Elektromagnetväli
* Elektromagnetiline kiirgus
* Liénardi-Wiecherti potentsiaal
* Maxwelli tensor
* Poyntingi vector
* Pöörisvool

 |
| 
Vooluahelad

* Elektrivool
* Pinge
* Elektromotoorjõud
* Ohmi seadus
* Kirchhoffi seadused
* Alalisvool
* Vahelduvvool
* Elektritakistus
* Elektrijuhtivus
* Mahtuvus
* Induktiivsus
* Memristiivsus
* Näivtakistus
* Resonaator
* Lainejuht

 |
| 
Kovariantne formuleering

* Elektromagnetvälja tensor
* Elektromagnetvälja energia-impulsi tensor
* Neli-vool
* Elektromagnetvälja neli-potentsiaal

 |
| 
Teadlased

* Ampère
* Coulomb
* Faraday
* Gauss
* Heaviside
* Henry
* Hertz
* Lorentz
* Maxwell
* Tesla
* Volta
* Weber
* Ørsted

 |
| * v
* r
 |

Ohmi seadus vektorkujul
-----------------------

Materjalide juhtivusomaduste kirjeldamiseks kasutatakse Ohmi seaduse vektorkuju: 

{\displaystyle {\vec {J}}=\mathbf {\sigma } \,{\vec {E}}\,,}
kus

{\displaystyle {\vec {J}}} on voolutiheduse vektor;
{\displaystyle {\sigma }} on erijuhtivus;
{\displaystyle {\vec {E}}} on elektrivälja tugevuse vektor.
Valem kehtib isotroopsete materjalide korral.

Välislingid
-----------

|  |  |
| --- | --- |
|  | Tsitaadid Vikitsitaatides: **Ohmi seadus** |

* Ohmi seadus

|  |  |
| --- | --- |
|  | Pildid, videod ja helifailid Commonsis: **Ohmi seadus** |